Viborger Samler, 1834-04-22
Urolighederne i Lyon begyndte paa ny og ere stegne til et frygteligt Oprør. Allerede den 6te April samledes en Mængde Mutualister og Medlemmer af andre Foreninger, hvis Antal angives forskjelligt fra 5 til 10,000 og droge gjennem Gaderne under oprørske Sange og Raaben. Republiken leve, Ned med Tyrannen, Ned med Juste milien. Den 9de ode lagde Oprørerne en Telegraph, for at forhindre Communicationen, en stor Deel af Staden var i deres Magt, og Barricader oprettedes, hvoraf de Flest dog toges af Militairet; om Natten faldt Flinteskud, i flere Qvarterer og den 10de om Morgenen forraadte Arbeidernes Holdning, at de agtede at begynde Kampen paa ny; alle Arbeider vare standsede, og Fabrikanterne tyede til deres Nationalgarde-Uniformer. Det hed, at Stormklokken lød i Forstæderne, og at Arbeiderne ventede Forstærkning fra Landet. Jde Deputeredes Møde den 11te fremkom Hr. Thiers med en Meddelelse, der viste, at Tropperne ikke den 10de havde vovet at trænge ind i det Jndre af Staden, der følgeligen forblev i Jnsurgenternes Magt. Ministeren tilføiede, at det regnagtige Veir havde standset Telegrapheringen. General Almar havde valgt, en uangribelig Stilling, og Kampen vedvarede endnu, men uden nogen farlig Characteer. Han Ministeren) var overbeviist om, at Regjeringen vilde seire, men gjorde i fornødent Tilfælde Regning paa Kammerets Medvirkning. – Den engelske Courier meddeler en Forrespondentefterretning fra Paris af 13de d. M., ifølge hvilken Opstanden i Lyon endnu vedvarede den 11te, hvilket af den franske Regjering var meddeelt alle Diplomater. J Paris selv forstyrredes Roligheden paa Boulevarderne, i Viviennegaden og nogle andre Qvarterer den 12te om Aftenen ved Oprørskrig af Folkehobe, som adsplittedes af Nationalgarden. Kl. 1 3/4 tilføiede Correspondenten, at Regjeringen i samme Øieblik havde erholdt en Telegraphdepesche, der forkyndte, at Lyon nu var besat af Tropperne, og Kampen tilendebragt. Le Moniteur havde intet Nyt; det hed, at Tropperne i Lyon havde 120 Saarede og 80 Døde, blandt de Første Oberst Mou nier, der var haardt saaret. Jnsurgenterne skulle have 600 Døde og Saarede. General Almar havde kun tre Regimenter og et Artillericcorps, Krigsministeren, havde paa hans trængende Begjæring hensendt General Schramm med en anseelig Magt. Ved Expresser fra Paris indløb den 15de til London den Efterretning, at alvorlige Uroligheder vare udbrudte i Hovedstaden, men undertrykkedes af Militairet og Nationalgarden i Forening. Endeligen melder Børsenhalle i sin anden Efterskrivt fra London. Den ovennævnte Efterretning om Uroligheder i Paris, hvorved det var kommet til en heftig Kamp, hvilke Efterretninger vare daterede fra Søndag Aften d. 13de), havde neppe været en Time i Omløb i London, for en Expres fra Calais overbragte en dertil ankommen Telegraphdepesche fra Paris, at Roligheden var gjenoprettet. Den lød saaledes: "Jgaar Aftes forsøgte man at opkaste flere Barricader; men i Morges bleve de alle igjen omkastede; de Kæmpendes Antal var ganske ubetydeligt. Nationalgarden og Linieinfanteriet have ageret i Fælledskab. Kl. 7 1/2 denne Morgen er Alt tilendebragt, og Factionisterne ere i vor Vold." – For Urolighederne udbrøde, var Loven mod Associationerne, forsynet med den kongeligt Sanction, bekjendtgjort i Bulletin dusoir. J alle Retninger ofgik Circulairer fra Hr. Persil, for at paalægge Præfecterne, ufortøvet at bringe bemeldte Lov i Udøvelse. – Journal de Francort taler om en Collision mellem Artilleriet og Linietropperne i Strasburg, hvorved man paa begge Sider har havt Døde og Saarede; dog synes denne Efterretning ikke at bekræfte sig.